Red Bull varuje súperov po tom, čo si uvedomil krutú realitu: Nasadili sme ohromné tempo

Šéf rakúskej stajne Laurent Mekies verí, že Red Bull vstúpi do sezóny 2027 s reálnou šancou bojovať o oba majstrovské tituly. K tomuto optimizmu dospel aj napriek tomu, že začiatok aktuálneho ročníka Formuly 1 priniesol jeho tímu nepríjemné vytriezvenie. V Austrálii si totiž naplno uvedomil, aká veľká je jeho strata na špičku.